दुई वर्षअघि पाँच जनाको ज्यान जाने गरी जनकपुरको रामानन्द चोकमा गराइएको बम विष्फोटको मुख्य योजनाकार भनिएका सञ्जयकुमार साहविरुद्धको थुनछेक बहस सकिएको छ । बहस सकिएपछि जिल्ला अदालतको न्यायाधीश कल्याण केसीको आदेशले साहलाई थुनामा राखी थप अनुसन्धान गर्न आदेश दिएको छ । साह धनुषा चारबाट निर्वाचित सभासद् एवं सद्भावना पार्टीका वरिष्ठ उपाध्यक्ष समेत हुन् । अदालत पेस भएपछि उनलाई सभासद्बाट निलम्बन गरिएको छ । दुई हजार ६९ वैशाख १८ गते मिथिला राज्यको माग राखी रामानन्द चोकमा धर्नामा बसेकाहरुलाई लक्षित गरी गराईएको बम विष्फोटमा पाँच जनाको मृत्यु भएको थियो भने ३२ जना घाइते भएका थिए । विष्फोटमा संलग्न रहेको आरोपमा राजन मुक्ति भन्ने रञ्जित कुमार झा, मुकेश चौधरी, सुरेशकुमार कर्ण, रिपेन्द्र झा र मुकेशकुमार कर्णलाई प्रहरीले पहिले नै पक्राउ गरेको थियो । उनीहरुकै बयानको आधारमा साह घटनाको मुख्य योजनाकार रहेको खुलेपछि पक्राउ गरिएको हो ।
कैलाली : कैलालीको धनगढीमा गएराति एक युवकको शव फेला परेको छ । धनगढी उपमहानगरपालिका–४ का २१ बर्षिय विजय थापा सुदुरपश्चिमका ...